en en id id id id id id cs en en id it it id id id ms cs en en id it it id id id id id id id cs en en id en en en id en eu en id id id id id id id cs en en id en ms ms id id ms ms cs en en id ms ms id id cs en en id ms ms id ms it en ms en en en id id ms id id id cs en en id id en en id en en en en id en en id id ms id ms id id id en ms lt id en id ms id id id en sv en sv en it en ms id id id id ms it ms id id ms ms en id id en id ms id it id id id en en en id en en id en en cs en en cs cs da en da cs en en cs cs en en en cs cs da en de de en en cs cs en en en cs cs da en da cs en en cs da en en cs cs da en da cs en en cs cs en en en en cs da en da cs en en cs da en en en id it it en id ms ms ms en de cs da en da cs en en cs da en en en de cs da cs en en cs da en en en de hu da en da en en en cs da en en en cs da en da cs en en cs da en id cs id en id en ms id en
Tahun lepas rasanya lima kali aku ada tugasan di Lumut. Seperti biasanya makan pagi dan tengahari aku menjamu selera di hotel yang disediakan untuk aku. Hanya di malam hari ada sahaja kenalan yang mengajak aku menjamu selera di luar terutamanya di Manjung.
Minggu lepas dalam perjalanan ke tempat penginapan di Hotel Best Western Marina Island Resort, aku singgap sebentar di kedai ini. Jam ketika itu sudah menghampiri 5 petang, kelihatan ada beberapa pekerja yang sedang mengemaskan meja kerusi.
Tidak pasti bila aku berpeluang lagi menjamu selera makan tengahari di sini. Adakah keenakan menunya masih sama seperti dulu.
Bahagian isi kambingnya dipotong kecil-kecil tidak seperti kebanyakan restoran lain menyediakannya dalam portion yang besar. Di sini ada Acar Rampai tidak seperti restoran lain yang lebih suka menyediakan jelatah.
Nasi Briyaninya pula masih panas dan lembut walaupun dimakan pada waktu malam! Nasi yang dibubuh dalam pinggan juga banyak jika dibandingkan dengan restoran mamak lain.
Rekomen? Bolehlah kalau anda minat Briyani!
Labels: Keluarga, Kembara ini, Makan-makan
Agak kurang aku membuat posting mengenai makanan. Hinggakan sudah ada yang bertanya. Kerap juga makan luar sama ada berkeluarga, berkawan ataupun bersendirian. Tapi keghairahan menulis mengenai makanan yang dijamah seolah hilang begitu sahaja. Terbaru (Disember lepas) berpeluang menjamah Briyani Peha Kambing Puncak Mutiara di Kampung Pelek, Bukit Mertajam tetapi rnenunya biasa-biasa saja. Ingatkan selera sudah mula betah tetapi geng makan Mus Speedrider juga berkongsi pendapat yang sama.
Cuti Raya Cina lepas, kami sekeluarga ke Lumut. Trip with no reservation! Pagi di Ipoh dan tengahari di Lumut. Mulanya bercadang ke Cameron tapi sudah terkena sebelum ini kalau berpergian ke Cameron di musim-musim cuti alamatnya kekenyangan makan “jem” dalam kereta sajalah mengesot di jalan raya tanah tinggi tersbut.
Rupa-rupanya di Lumut pun sama! Dari jauh lagi sudah ternampak deretan kenderaan yang mengesot di pekan Lumut itu. Hinggakan tiada ruang kereta untuk parking. Setelah hampir satu jam terperangkap di atas jalan raya, kami mengambil keputusan pulang ke Taiping.
Minggu lepas dalam perjalanan tugasan di Lumut, aku singgah di gerai kecil ini. Menurut beberapa orang anggota polis yang ditemui di sini, gerai ini dikenali sebagai Warung Sawit memang terkenal di kalangan pemandu lori.
Atas syoran anggota polis ini aku mencuba Mee Rebus. Kuahnya sedikit cair tetapi cucur dan tauhu gorengnya melazatkan lagi Mee Rebus.
Lain kali aku nak cuba Laksa pula. Mungkin bersama dengan orang rumah seorang aku itu.
Posted by lukmanw@gmail.com at 8:14 PM No comments:
Labels: Keluarga, Kembara ini, Makan-makan
Sunday, January 22, 2012
Blog bisnes anak-beranak dari Taiping. Klik sini.
Posted by lukmanw@gmail.com at 12:23 AM No comments:
Tuesday, January 10, 2012
Pulau Jerjak & Briyani Peha Kambing Puncak Mutiara
Pulau Jerjak & Briyani Peha Kambing Puncak Mutiara
Bulan lepas selama 2 hari aku berulang-alik menaiki bot ke Pulau Jerjak. Hari pertama naik bot berhawa dingin, hari kedua naik bot (ala feri) berhawa semula jadi. Mulanya aku ingat naik di jeti berhampiran Queens Bay itu tetapi rupa-rupa jeti di situ menghala ke resort. Assignment aku ke Penang Shipyard yang mana jetinya di Batu Maung.
Dari Queens Bay berenangpun boleh kalau hendak ke Pulau Jerjak ini. Kalau dari Batu Maung, bot akan berpusing meredah laut melalui bawah projek pembinaan jambatan kedua yang sedang dibina sebelum sampai ke jeti Pulau Jerjak.
Selepas habis assignment hari kedua dan terakhr aku terperangkap hampir 2 jam di dalam kesesakan lalulintas dari Batu Maung dan Jambatan Pulau Pinang. Rupa-rupanya begitulah keadaan setiap petang Jumaat. Hujan pula menambahkan kesesakan lagi.
Malamnya aku ke Kampung Pelek bersama orang rumah aku seorang itu dan anak jantan aku seorang itu. Memang sudah lama aku ingin mencuba menu di Restoran Puncak Mutiara di Kampung Pelek, Bukit Mertajam ini. Ada pelbagai menu dari kambing, ayam kampung, burung unta, rusa, dan sebagainya. Terdapat juga menu barat dan ala Thai di sini.
Apapun (pada pandangan peribadi aku) menu yang kami cuba biasa-biasanya. Mungkin aku sudah hilang semangat makan-makan dek cerita Man vs. Food.
Posted by lukmanw@gmail.com at 9:08 PM 4 comments:
Labels: Keluarga, Kembara ini, Makan-makan
Monday, January 09, 2012
Aku terjumpa gambar-gambar "perjalanan" aku yang bertarikh Julai 2004. Sebenarnya ketika itu aku bekerja di Kulim Hi-Tech. Setiap pagi seawal 6.00am aku akan keluar rumah di Kamunting, memasuki highway di interchange Kamunting dan keluar semula highway di interchange Bandar Baru. Kemudiannya melalui Serdang dan Sungai Ular sebelum sampai ke Kulim. Itulah laluan aku hampir 3 tahun setiap hari.
Sebelah petang pula aku ikut mood di hati. Kadang kala aku ikut Karangan, Sungai Dingin Estate kemudiannya ikut Selama. Ataupun aku ikut Pondok Tanjung. Semuanya bergantung kepada cuaca, kalau langit cerah - lagi jauh perjalanan pulang aku.
Pondok Tanjung pekan sepi. Di sini lahir dan bersekolah awalnya arwah Syed Alwi, tokoh teater yang terkenal itu. Ramai yang tahu atau pernah melihat drama (dan juga teater) Tok Perak dan Alang Rentak Seribu tetapi tidak mengetahu penulisnya ialah arwah Syed Alwi.
Karai, Sempeneh atau Pondok Tanjung? Banyak tempat nak kena re-visit ini!
Posted by lukmanw@gmail.com at 6:41 PM 6 comments:
Labels: Kembara ini, Sekitar Taiping
Masih lagi dalam project house keeping tahun baru, aku terjumpa gambar-gambar Sungai Sempeneh di Batu Kurau. Sudah tak ingat bila kali terakhir aku mandi sungai dan langsung tak ingat bila kali terakhir aku mandi di Sungai Sempeneh ini.
Sabtu lepas rancangan ke Karai terpaksa dibatalkan kerana anak jantan aku seorang itu ada gotong-royong mengecat sekolah. Tak pasti lagi hendak ke mana Sabtu ini.
Posted by lukmanw@gmail.com at 6:28 PM 1 comment:
Labels: Kembara ini, Orang Kampung, Sekitar Taiping
Gambar ini diambil daripada peperiksaan SPM 2011 bagi mata pelajaran Sejarah Kertas 2, soalan nombor 8. Perhatikan bulatan berwarna merah
Gambar asal dari Muzium Negara
Cerita penuh di sini.
Posted by lukmanw@gmail.com at 4:09 PM 1 comment:
Labels: Anda prihatin?, Tiada penjelasan
Tuesday, January 03, 2012
Karai – Jambatan Besi
Karai – Jambatan Besi
Sesiapa yang pertama-kali menaiki bas loncat (dahulu Bas Reliance- Ipoh Kuala Kangsar Green Bus) dari Kuala Kangsar ke Ipoh pasti tertanya-tanya mengapa bas ini membelok ke kiri ke satu simpang menghala ke Enggor sebaik sahaja melepasi Jambatan Iskandar.
Laluan bas ini semakin sempit hinggalah sampai ke pekan kecil Karai yang kemudiannya bas ini membuat u-turn kembali ke jalan utama menghala ke Ipoh.
Bagi mereka yang biasa ke Karai pasti mengetahui di sinilah terletak jambatan besi keretapi yang dikenali Jambatan Victoria.
Semasa kecil, aku pernah dibawa oleh orang tua aku ke Karai mengujungi rumah datuk aku sebelah ibu di sebuah kampong bernama Jamuan yang terletak di penghujung jambatan besi ini. Pengalaman berjalan kaki atau menaiki basikal di laluan sisi jambatan besi ini begitu mengujakan aku yang ketika itu berusia sekitar 5 atau 6 tahun. Selepas datuk meninggal (semasa aku darjah 1 rasanya), kami mula terputus hubungan dengan sanak-saudara di sana.
Tadi sewaktu mengemas-kini folder-folder lama dalam hard-disk, aku terjumpa kembali gambar-gambar yang aku ambil sekitar awal tahun 2005. Kini sudah ada jambatan baru menggantikan jambatan besi ini.
Cuti hujung minggu ini terasa dipanggil-panggil untuk mengunjungi semula jambatan besi ini.
Jambatan keretapi ini disebut juga Jambatan Enggor kerana letaknya di Enggor, Kuala Kangsar. Jambatan yang merentangi Sungai Perak ini mula dibina pada tahun 1897 dan siap serta dirasmikan pembukaannya oleh Sultan Idris Murshidul Azam Shah pada tahun 1900. Jurutera yang bertanggungjawab terhadap pembinaan jambatan ini ialah G.W Fryer, Divisional Engineer dan C.RHanson.
Dengan siapnya jambatan ini, maka lengkaplah perjalanan keretapi dari Enggor ke Kuala Kangsar. Dalam tahun 1910, jambatan ini telah digunakan sepenuhnya untuk laluan keretapi dari Perai ke Johor Bahru.
Posted by lukmanw@gmail.com at 7:06 PM 9 comments:
Labels: Kembara ini, Orang Kampung, Sekitar Taiping
Newer Posts Older Posts Home
Subscribe to: Posts (Atom)
Pendapat anda amat dihargai
Comment Box is loading comments...
Panduan Berlibur ke Bandung
Panduan Berlibur ke Bandung Pengenalan Ke mana nak pergi cuti sekolah dua minggu ini? Sabtu Ahad tengah minggu ada kelas di KL. Hujung ...
Fixie tanpa brek bukan untuk jalan raya
Fixie tanpa brek bukan untuk jalan raya Dari awal tahun lagi, anak jantan seorang aku itu sudah kerap kali menyebut keinginannya untuk me...
Nasi Beratur Tanjung Malim Ala Padang
Nasi Beratur Tanjung Malim Ala Padang Seorang rakan (pengurus kilang pemasangan kereta) kerap kali mengesyorkan aku mencuba menu di sini. ...
Pasar Basah dan Pusat Membeli Belah E-Mart di Tudan, Miri
Pasar Basah dan Pusat Membeli Belah E-Mart di Tudan, Miri Tengahari tadi selepas check-out dari hotel di Jerudong, kami 3 beranak dibaw...
Nasi Beriani Gam Johor, Restoran Anje, Bangi
Nasi Beriani Gam Johor, Restoran Anje, Bangi Untuk ke sini mudah sahaja. Landmark utama ialah Bangunan Niosh dan Stesen Petronas berh...
M. E. R. D. E. K. A
M. E. R. D. E. K. A Saya mengenali dan menjadi rapat (bercinta?) dengan orang rumah saya seorang itu melalui aktivit...
High Mobility Tactical Vehicle VAMTAC 4X4
High Mobility Tactical Vehicle VAMTAC 4X4 Dalam sebulan dua ini aku kerap terserempak di Taiping beberapa buah kenderaan 4x4 tentera yang ...
Bawal Goreng Juru; Warung Kelapa Sawit Vs Gerai Kak Yah Din
Bawal Goreng Juru; Warung Kelapa Sawit Vs Gerai Kak Yah Din Makanan Bawal Goreng Warung Kelapa Sawit, Jalan Tok Kangar, Juru 1....
Mee Udang Ceduk Original Sungai Dua
Mee Udang Ceduk Original Sungai Dua Kebelakangan ini bila disebut Mee Udang Sungai Dua, ramai yang merujuk kepada Mee Udang Pak Ngah ber...
Amcorp Mall PJ Flea Market @ Pasar Karat @ Pasar Lambak
Amcorp Mall PJ Flea M...
2 Lines Caption (37)
Bahasa kian beku (30)
Blog kali ini (1)
Buku kali ini (33)
Ipoh Bandar ke 2 ku (32)
Orang Besar (Dewasa ini) (32)
Orang Kecil (Remaja) (50)
Pasar Malam dan Hari (25)
Pesanan orang lama (10)
Taiping Great Man (10)
Kedai Makanan/Minuman Silaturahim Teluk Batik
Restoran Briyani di Manjung
Warung Sawit di Manjung
Pulau Jerjak & Briyani Peha Kambing Puncak Mutiara
Karai – Jambatan Besi
Pengembara yang masih, sedang dan terus mengembara
View my complete profile
Pay back to society
Apa yang tersurat dan tersirat dalam ruangan ini adalah semata-mata pandangan dan pendapat penyirat berdasarkan pengalaman, pengetahuan, rujukan, pengajaran dan nasihat dari sumber-sumber tertentu yang mungkin dinyatakan ataupun tidak, tetapi tidak mengambarkan atau mewakili mana-mana organisasi yang disertai oleh penulis. Mereka yang belum akil-baligh memerlukan panduan orang dewasa yang matang untuk mengikuti siaratan ini. Harap maklum.
Simple theme. Powered by Blogger.